|  |
| --- |
| **PAMOKOS PLANAS** |
| Pamokos tema | Miškas ir miestas – misija įmanoma  |
| Pamokos tikslas | Atpažinti gamtinio ir kultūrinio kraštovaizdžio elementus aplinkoje ir įvardinti jų skirtumus. |
| Uždaviniai | 1. Analizuos Vilniaus miesto topografinį žemėlapį;
2. Mokysis atpažinti žaliąsias miesto zonas;
3. Atliks praktines užduotis – paryškins žaliąsias zonas miesto žemėlapyje; fotografuos ir vertins kraštovaizdį pagal vertinimo skalę.
 |
| Metodai | Individualus darbas, darbas poromis |
| Mokymosi priemonės: | Vilniaus miesto žemėlapis, užrašų sąsiuvinis, išmanusis telefonas arba fotoaparatas, kraštovaizdžio vertinimo lentelė. |
| **PAMOKOS EIGA** |
| * Įvadinė dalis:
 | Mokytoja pristato pamokos temą, tikslą ir uždavinius. Supažindina su Vilniaus miesto topografiniu žemėlapiu, primena, kaip jame rasti reikiamą informaciją. |
| * Pagrindinė veikla:
 | Pamoka prasideda pasirinktoje Vilniaus miesto gamtinėje aplinkoje (parke, miške, prie ežero, upės, ant kalno, kt.). Mokiniai analizuoja Vilniaus topografinį žemėlapį, jame žymi gamtinius objektus: miškus ir miškelius, ežerus, upes, parkus. Mokiniai turi padaryti 3 matomo kraštovaizdžio nuotraukas ir jas įvertinti pagal „Kraštovaizdžio vertinimo skalę“. (Žr. priedas Nr. 1). Savo vertinimui turi parašyti paaiškinimą, kodėl taip įvertino. Savo darbą ir vertinimą pristato garsiai.  |
| * Baigiamoji dalis:
 | Mokiniai padaro išvadą, ar Vilniaus mieste (miesto dalyje) yra daug gamtos, paaiškina, kodėl gamtinis kraštovaizdis yra naudingas.  |